84. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 480 της 29 Ιουν./3 Ιουλ.1974 (ΦΕΚ Α΄189) Περί του τρόπου τακτοποιήσεως των, εκ των επιτυχόντων εις κοινούς διαγωνισμούς, μη διορισθέντων. Έχοντες υπ’ όψει: 1.Τας διατάξεις της παρ.1 του άρθρ.5 του Ν.Δ.390/1974 «περί συμπληρώσεως και τροποποιήσεως διατάξεων του Υπαλληλικού Κώδικος συνεπεία της καταργήσεως του ΑΣΔΥ». 2.Την υπ’ αριθ.1333/74 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ» (ΦΕΚ 51/74 τεύχ.Β΄). 3.Την υπ’ αριθ.431/74 γνωμοδότησιν του Συμβουλίου της Επικρατείας, προτάσει του Ημετέρου Υπουργού παρά τω Πρωθυπουργώ, απεφασίσαμεν και διατάσσομεν: Σελ.316,704(δ) Άρθρον μόνον. – 1.Μέχρι λήξεως της ισχύος των πινάκων επιτυχίας των διενεργηθέντων κοινών διαγωνισμών, η κατανομή των εν αυτοίς περιλαμβανομένων ως διοριστέων εις τας προς πλήρωσιν κενάς θέσεις δημοσίων υπηρεσιών και νομικών προσώπων δημοσίου δικαίου, ενεργείται, κατά τους υφισταμένους κατά τον χρόνον καταργήσεως του ΑΣΔΥ κανονισμούς, δι’ αποφάσεως του Πρωθυπουργού, μερίμνη της Γενικής Διευθύνσεως Δημοσίας Διοικήσεως. 2.Οι δι’ αποφάσεως του καταργηθέντος ΑΣΔΥ ορισθέντες ως διοριστέοι, προς πλήρωσιν των παρ’ αυτώ κενών θέσεων κατανέμονται εκ νέου προς πλήρωσιν κενών θέσεων ετέρων δημοσίων υπηρεσιών ή Ν.Π.Δ.Δ. κατά τα εις την προηγουμένην παράγραφον οριζόμενα. Εις τον Ημέτερον παρά τω Πρωθυπουργώ Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 